rejauldu/bengali-wikipedia huggingface dataset:
সাদেক খান (২১ জুন ১৯৩৩ — ১৬ মে ২০১৬) ছিলেন একজন বাংলাদেশী সাংবাদিক, কলাম লেখক ও চলচ্চিত্র নির্মাতা। ভাষা আন্দোলনে তার অবদানের জন্য বাংলাদেশ সরকার ২০০২ সালে তাকে একুশে পদক পুরস্কার প্রদান করে।   প্রাথমিক জীবন  খান ১৯৩৩ সালের ২১ জুন তার বাবার কর্মস্থল মুন্সীগঞ্জে জন্মগ্রহণ করেন। তার পিতা ছিলেন প্রাক্তন বিচারপতি আবদুল জব্বার খান। আব্দুল জব্বার খান ছিলেন পাকিস্তান জাতীয় পরিষদের স্পীকার ও পূর্ব পাকিস্তান মুসলিম লীগের সভাপতি ছিলেন। তার পৈতৃক নিবাস ছিল বরিশাল জেলার বাবুগঞ্জ উপজেলার বাহেরচর-খুদ্রকাঠি গ্রামে। তিনি মা-বাবার জ্যেষ্ঠ সন্তান ছিলেন।   কর্ম জীবন  খান ১৯৫২ ভাষা আন্দোলনের একজন ভাষাসৈনিক ছিলেন, তিনি কেন্দ্রীয় সংগ্রাম কমিটির সভা থেকে গ্রেফতার হয়েছিলেন এবং ১৯৭১ সালে বাংলাদেশের স্বাধীনতা যুদ্ধে সক্রিয়ভাবে অংশগ্রহণ করেছিলেন। তিনি ১৯৫৫ থেকে ১৯৫৭ সাল পর্যন্ত দৈনিক সংবাদ পত্রিকায় উপ-সম্পাদক হিসেবে কাজ করেছিলেন। তিনি ইংরেজি সাপ্তাহিক উইকলি হলিডেতেও সম্পাদক হিসেবে কাজ করেছিলেন। তিনি বাংলাদেশ প্রেস ইন্সটিটিউটের সভাপতি ছিলেন।  খান চলচ্চিত্র শিল্পেও কাজ করেছেন। তিনি ১৯৬৫ সালে নদী ও নারী চলচ্চিত্রের পরিচালনা ও প্রযোজনা করেছিলেন। এছাড়া তিনি এ,জে, করদর নির্মিত উর্দু ভাষার চলচ্চিত্র দুর হে সুখ কি গাওন এবং মহিউদ্দীন পরিচালিত রাজা এলো শহরে ছবিতে অভিনয় করেন।   ব্যক্তিগত  খান আঞ্জুমান চৌধুরী খানের সাথে বিবাহবন্ধনে আবদ্ধ হন। এই দম্পতির কিশোর খান নামে একটি ছেলে রয়েছে।  মৃত্যু  সাদেক খান ২০১৬ সালের ১৬ মে বাংলাদেশের ঢাকায় মৃত্যু বরণ করেন।   আরও দেখুন   একুশে পদক বিজয়ীদের তালিকা (২০০০–০৯)  তথ্যসূত্র  বিষয়শ্রেণী:১৯৩৩-এ জন্ম বিষয়শ্রেণী:২০১৬-এ মৃত্যু বিষয়শ্রেণী:একুশে পদক বিজয়ী বিষয়শ্রেণী:বাংলাদেশী সাংবাদিক বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:বাংলাদেশী কলাম লেখক বিষয়শ্রেণী:ভাষা আন্দোলনে একুশে পদক বিজয়ী বিষয়শ্রেণী:বাঙালি লেখক বিষয়শ্রেণী:আবদুল জব্বার খানের পরিবার বিষয়শ্রেণী:বরিশাল জেলার লেখক বিষয়শ্রেণী:মুন্সীগঞ্জ জেলার ব্যক্তি বিষয়শ্রেণী:২০শ শতাব্দীর বাংলাদেশী অভিনেতা বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বরিশাল জেলার অভিনয়শিল্পী বিষয়শ্রেণী:বরিশাল বিভাগের চলচ্চিত্রকার বিষয়শ্রেণী:বরিশাল বিভাগের অভিনেতা
হিন্দু ধর্মে নীলা একজন দেবী। তাকে নীলিমা বা নীলমান্ত্র নামেও অভিহিত করা হয়। তিনিই শনি দেবের প্রথম স্ত্রী এবং কুলিগ্নার মাতা। দেবী নীলা শনি দেবের ক্ষমতা বৃদ্ধি করে৷ তিনি মূলত নীলকান্তমণি রত্মপাথরের দেবী। দেবী নীলা ব্রহ্মার পঞ্চমুখেরও ক্ষমতা ধারণ করে৷ তাছাড়াও তার পুত্র কুলিগ্না একজন ঋষি।   সৃষ্টি  হিন্দু ধর্ম মতে, নীলা ও শনিকে একই সময়ে সৃষ্টি করা হয়েছিল। মহাদেব শিব তাদের সৃষ্টি করেছিল। কিন্তু শনি ছিল সাকারাত্মা শক্তির (ধনাত্মক শক্তি) আধার। অপর দিকে নীলা ছিল নিরাকারাত্মা শক্তির (ঋণাত্মক শক্তি) আধার। নীলা প্রথমে শক্তি রূপে বিরাজমান ছিল। এ সময়ে ভগবান বিশ্বকর্মা তার লোকে নীলাকে আটক করে। প্রায় ১২ বছর পর নীলা তার দেহপ্রাপ্ত হয়৷ এ সময় শনির শত্রু রাহু, ইন্দ্র, সংজ্ঞা নীলাকে ভুল বোঝায়৷ নীলা শনির প্রতি ক্ষিপ্ত হয়ে ওঠে এবং যুদ্ধ ঘোষণা করে৷ প্রথম দিকে নীলা শনির শত্রু ছিল। যদিওবা পরে নীলা তার ভুল বুঝতে পারে।   শনি ও নীলা  প্রথমে নীলা শনির ব্যাপারে ভুল বুঝেছিল। শনির শত্রুরা নীলাকে ভুল বুঝিয়েছিল। তারা নীলার শক্তি ব্যবহার করে শনিকে ধ্বংস করতে চেয়েছিল৷ নীলা শনিকে আক্রমণ করে এবং অবরুদ্ধও করে৷ কিন্তু শনি তাকে তার ভুল বোঝাতে সক্ষম হয়। শনির শক্তির আধার যে নীলার ক্ষমতা এটি বুঝতে পেরে নীলা এই যুদ্ধ সমাপ্ত করে। পরবর্তীতে নীলা তাকে এবং তার সকল শক্তিকে শনিতে সমার্পিত করে শনির অভ্যন্তরে বাস করতে শুরু করে।   নীলা ও নীলা দেবী  নীলা নামে হিন্দু ধর্মে আরো একটি দেবী রয়েছেন৷ যিনি শ্রী বিষ্ণুর তৃতীয় সহধর্মিণী ছিলেন। নীলা দেবী ভগবান বিষ্ণুর প্রথম স্ত্রী ভূদেবীর সাথে একাত্ব হয়ে বিরাজ করেন। বেদের নীলা সূক্তে নীলা দেবীর গুণগান করা হয়েছে। কৃষ্ণ অবতারের সময় নীলা দেবী নাপ্পিনাই রূপে পৃথিবীতে এসেছিলেন। তারা দুজনে আলাদা সত্তা তবে কিছু ধার্মিক দৃষ্টিকোণ হতে মিল পাওয়া গেছে। যেমন- নীলা দেবী শ্রী বিষ্ণুর চেয়ে বয়সে বড়৷ এ কারণে তাকে তাকে জেষ্ঠাদেবীও বলা হয়ে থাকে। এ সময় বিষ্ণুকে ভগবান শনির সাথেও তুলনা করা হয়। নীলা দেবী বয়সে বড় হওয়ার জন্য তৃতীয় স্ত্রী হওয়া সত্ত্বেও প্রথম স্ত্রী ভূদেবীর সাথে একাত্ম হয়ে তিনি ডান পাশে অবস্থান করেন এবং লক্ষ্মী বাম পাশে অবস্থান করেন। নীলা ও ভূদেবী হিন্দু ধর্মে সহনশীলতা ও বাধার প্রতীক। নীলা দেবী ভগবান বিষ্ণুর সাধারণ ও সহজতার প্রতীক। অন্যদিকে ভূদেবী ভগবান বিষ্ণুর পালনকর্তা গুণটির প্রতীক৷ শেষত শ্রী লক্ষ্মী ভগবান বিষ্ণুর মহানুভবতার রূপায়ক।   জনপ্রিয় গণমাধ্যম  কালার্স টিভির তৎকালীন ধারাবাহিক অনুষ্ঠান কর্মফলদাতা শনিতে দেবী নীলার প্রাথমিক জীবন চিত্রিত করা হয়েছে। দেবী নীলা চরিত্রে অভিনেত্রী জান্নাত জুবায়ের রহমানি অভিনয় করেন।   আরও দেখুন   শনি ধামিনী  ছায়া  ভদ্রা  যমুনা  তৃপ্তি  সারানু  সূর্য দেব  তথ্যসূত্র   বিষয়শ্রেণী:হিন্দু দেবী
রমিজউদ্দীন আহমদ (১৯০২-১৯৮৫) একজন সমাজকর্মী, আইনজীবী এবং রাজনীতিবিদ ছিলেন। যিনি পূর্ব পাকিস্তানের প্রতিনিধি হিসাবে পাকিস্তানের দ্বিতীয় ও তৃতীয় জাতীয় পরিষদের সদস্য ছিলেন। পাকিস্তানের দ্বিতীয় জাতীয় পরিষদে তিনি কেন্দ্রীয় যোগাযোগ মন্ত্রী ছিলেন। তিনি ব্রিটিশ ভারতের বঙ্গীয় আইন সভার সদস্যও ছিলেন।   প্রাথমিক জীবন  রমিজউদ্দীন আহমদ ১৯০২ সালে তৎকালীন ব্রিটিশ ভারতের বেঙ্গল প্রেসিডেন্সির কুমিল্লা জেলার, দাউদকান্দির গাজীপুর গ্রামে জন্মগ্রহণ করেন। তিনি আরবিতে বিএ ও এমএ পাস করে বিএল ডিগ্রি লাভ করেন।   রাজনৈতিক ও কর্মজীবন  রমিজউদ্দীন আহমদ কুমিল্লায় ওকালতির মাধ্যমে কর্মজীবন শুরু করেন। তিনি ১৯৩৬ সালে এ কে ফজলুল হকের কৃষক প্রজা পার্টিতে যোগদান করেন। ১৯৩৭ সাল থেকে ১৯৪৫ সাল পর্যন্ত বঙ্গীয় আইন সভার সদস্য ছিলেন তিনি। ১৯৫৬ সালে তিনি পাকিস্তানের দ্বিতীয় জাতীয় পরিষদের সদস্য নির্বাচিত হয়ে ১৯৫৭ সালে যোগাযোগ মন্ত্রী মনোনীত হয়েছিলেন। তিনি ১৯৬২ সালে পাকিস্তানের তৃতীয় জাতীয় পরিষদের সদস্য নির্বাচিত হয়ে বিরোধীদলে ছিলেন।   মৃত্যু  রমিজউদ্দীন আহমদ ১৯৮৫ সালে মৃত্যুবরণ করেন।   তথ্যসূত্র    বহিঃসংযোগ    বাংলাপিডিয়ায় –রমিজউদ্দীন আহমদ  বিষয়শ্রেণী:১৯০২-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:পূর্ব পাকিস্তানের ব্যক্তি বিষয়শ্রেণী:পাকিস্তান জাতীয় পরিষদ সদস্য ১৯৫৫-১৯৫৮ বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫ বিষয়শ্রেণী:কৃষক শ্রমিক পার্টির রাজনীতিবিদ বিষয়শ্রেণী:কুমিল্লা জেলার আইনজীবী বিষয়শ্রেণী:কুমিল্লা জেলার রাজনীতিবিদ বিষয়শ্রেণী:পাকিস্তান আন্দোলনের কর্মী বিষয়শ্রেণী:বঙ্গীয় আইনসভার সদস্য ১৯৩৭-১৯৪৫
থাম্ব|শালিহোত্র সংহিতার পাণ্ডুলিপির একটি পৃষ্ঠা, একটি ঘোড়ায় চোখের অপারেশন দেখানো হয়েছে। শালিহোত্র হলো একজন প্রাচীন ভারতীয় চিকিৎসক এবং শালিহোত্র সংহিতা হল ভেটেরিনারি মেডিসিন (হিপিয়াট্রিক্স) সম্পর্কিত খ্রিস্টপূর্ব ৩য় শতাব্দীতে রচিত একটি প্রাথমিক ভারতীয় চিকিৎসা গ্রন্থ।"In Ashokan times, there was great advance in veterinary science. For treatment of elephants, 'Palkapya samhita' and for treatment of horses, 'Shalihotra samhita' were written." K. Jamanadas,  Decline and Fall of Buddhism: A Tragedy in Ancient India (2004), p. 235.  হায়াঘোষের একজন শালিহোত্র পুত্রকে ভারতীয় ঐতিহ্যে পশুচিকিৎসা বিজ্ঞানের প্রতিষ্ঠাতা হিসাবে বিবেচনা করা হয়। এটি শ্রাবস্তীতে (আধুনিক সাহেত-মাহেত উত্তর প্রদেশের গোন্ডা ও বাহরাইচ জেলার সীমান্তে ) বাস করত বলে জানা যায় ।   পাঠ্য  শালিহোত্রের প্রধান কাজ ছিল ঘোড়ার যত্ন ও ব্যবস্থাপনার উপর একটি বড় গ্রন্থ , শালিহোত্র সংহিতা (চিকিৎসক শালিহোত্রের বিশ্বকোষ) সংস্কৃতে প্রায় ১২,০০০ শ্লোক রয়েছে । এটি ফার্সি, আরবি, তিব্বতি এবং ইংরেজি ভাষায় অনূদিত হয়েছে। এই কাজটি অশ্ব এবং হাতির শারীরস্থান , শারীরবিদ্যা , সার্জারি এবং রোগগুলি তাদের নিরাময়মূলক এবং প্রতিরোধমূলক ব্যবস্থাগুলির সাথে বর্ণনা করেছে । এটি ঘোড়ার বিভিন্ন ঘোড়ার দেহের গঠন সম্পর্কে বিশদভাবে বর্ণনা করেছে এবং কাঠামোগত বিবরণ চিহ্নিত করেছে যার মাধ্যমে কেউ একটি ঘোড়ার বয়স নির্ধারণ করতে পারে। আরও দুটি কাজ, যথা অশ্ব-প্রশ্নসা এবং অশ্ব-লক্ষণ শাস্ত্রমও শালিহোত্রের জন্য দায়ী।  পরবর্তী লেখকদের মধ্যে কেউ কেউ তাদের পশুচিকিৎসামূলক কাজের নামকরণ করেছেন শালিহোত্রের নামে এবং অন্যরা তাদের রচনাকে তাঁর সংহিতার উপর ভিত্তি করে রেখেছেন। পরবর্তী প্রজন্ম শালিহোত্রের পাঠে অনুলিপি, সংশোধিত এবং যোগ করেছে। এই পরবর্তী পাঠ্যগুলির মধ্যে একটি উপরের চিত্রে দেখানো হয়েছে। তাই, "শালিহোত্র" শব্দটি একটি ঐতিহ্যের অনুরূপ গ্রন্থকে বোঝায়। মুনি পালকাপ্যা হাতির ওষুধের সমস্ত দিক কভার করে হস্তি আয়ুর্বেদ লিখেছেন। এই বইটিতে চারটি বিভাগ এবং ১৫২টি অধ্যায় রয়েছে, যার মধ্যে হাতির শারীরস্থান রয়েছে। মহাভারতের সময়কালে , অশ্ব-চিকিৎস- এর লেখক নকুলকে একজন অশ্বারোহী বিশেষজ্ঞ হিসাবে বিবেচনা করা হত, যখন সহদেব ছিলেন গবাদি পশু ব্যবস্থাপনার বিশেষজ্ঞ।  ঘোড়া এবং হাতি ছিল প্রাচীন বিশ্বের অন্তহীন যুদ্ধের গুরুত্বপূর্ণ সম্পদ। মানুষের চিকিৎসা করা চিকিৎসকদেরও পশুদের যত্ন নেওয়ার প্রশিক্ষণ দেওয়া হয়েছিল। চরক, সুশ্রুত এবং হরিতের মতো প্রাচীন ভারতীয় চিকিৎসা গ্রন্থে রোগাক্রান্ত, সেইসাথে সুস্থ প্রাণীদের যত্নের বিষয়ে অধ্যায় বা উল্লেখ রয়েছে।   লেখক  শালিহোত্র এবং ঋষি অগ্নিবেশ হয়তো একই শিক্ষকের ছাত্র ছিলেন; ঐতিহ্য অনুসারে, ভরদ্বাজের আয়ুর্বেদ, জীবনের বিজ্ঞান, প্রথম পাঠ্য আকারে অগ্নিবেশ, তাঁর অগ্নিবেশ তন্ত্র গ্রন্থে এবং পরে চরক (চরক সংহিতা, চিকিত্সক চরকের বিশ্বকোষ) দ্বারা উপস্থাপিত হয়েছিল। অন্যরা সুশ্রুত সংহিতা (চিকিৎসক সুশ্রুতের বিশ্বকোষ) এর লেখক মহান সার্জন আচার্য সুশ্রুতকে দাবি করেন, তিনি হয়তো শালিহোত্রের ছাত্র ছিলেন।"Ayurveda:  Medical Practice",  A Concise History of Science, Atma Ram & Sons    আরও পড়ুন    আয়ুর্বেদ  প্রাণি চিকিৎসাবিজ্ঞান   সাহিত্য    Apte, M. S. "Selected articles from Salihotra's Asvasastra." Indian veterinary journal 15 (1938): 415-420.  Froehner, R. "Salihotra." Veterinärhistorische Mitteilungen 2, no. 1 (1922): 1-2.   তথ্যসূত্র   বিষয়শ্রেণী:পশু চিকিৎসার ইতিহাস বিষয়শ্রেণী:ভারতে ভেটেরিনারি মেডিসিন বিষয়শ্রেণী:প্রাচীন ভারতীয় চিকিৎসক
তিত্থসূত্ত হলো উদানের বৌদ্ধ ধর্মগ্রন্থ, সুত্তপিটকের পঞ্চম সংগ্রহের তৃতীয় গ্রন্থ, যা খুদ্দকনিকায় নামে পরিচিত। উদান হলো থেরবাদ বৌদ্ধধর্মের পালি ত্রিপিটকের প্রাচীনতম গ্রন্থগুলির মধ্যে একটি। তিত্থসুত্তে বিখ্যাত দৃষ্টান্ত রয়েছে যা বিশ্বে ব্যাপকভাবে ছড়িয়ে পড়েছে, অন্যান্য সংস্কৃতি এবং দৃষ্টিভঙ্গিতেও, অন্ধ পুরুষ এবং হাতির দৃষ্টান্ত।   তথ্যসূত্র    বহিঃসংযোগ    Udâna in English translation from Pali by Dawsonne Melanchthon Strong  Udana at Access to Insights website  Buddhist Version as found in '' Jainism and Buddhism. Udana on the University of Princeton website  Jalal ad-Din Muhammad Rumi's version translated by A.J. Arberry  Jain version at Jainworld  John Godfrey Saxe's version on the Rice University website  বিষয়শ্রেণী:চ্যানেলযুক্ত গ্রন্থসমূহ বিষয়শ্রেণী:খুদ্দক নিকায়
নবীন চন্দ্র বাগ হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে  তিনি পশ্চিমবঙ্গ বিধানসভায় খণ্ডঘোষ বিধানসভা কেন্দ্রের বিধায়ক হিসেবে দায়িত্ব পালন করছেন।List of Winners in West Bengal 2016  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
রিন-ছেন-ত্শুল-খ্রিম্স () (১২৯৭-১৩৬৮) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পণ্ডিত ছিলেন।  সংক্ষিপ্ত জীবনী রিন-ছেন-ত্শুল-খ্রিম্স ১২৯৭ খ্রিষ্টাব্দে তিব্বতের ব্যাং-র্দ্জিং () নামক স্থানে জন্মগ্রহণ করেন। তিনি আট বছর বয়সে গ্নাস-র্ন্যিং () বৌদ্ধবিহারে দীক্ষা নেন এবং প্রজ্ঞাপারমিতা ও অভিধর্ম সম্বন্ধে শিক্ষালাভ করেন। এরপর তিনি ঝ্বা-লু বৌদ্ধবিহারে বু-স্তোন-রিন-ছেন-গ্রুব নামক বিখ্যাত পণ্ডিতের নিকট বোধিসত্ত্বচর্যাবতার ও হেবজ্র তন্ত্র সম্বন্ধে এবং ম্ত্শুর-ফু () বৌদ্ধবিহারে প্রথম ঝ্বা-দ্মার-পা গ্রাগ্স-পা-সেং-গের নিকট নারো পার ছয় যোগ ও দোঁহা সম্বন্ধে অধ্যয়ন করেন। তৃতীয় র্গ্যাল-বা-কার্মা-পা রাং-'ব্যুং-র্দো-র্জে তাকে হেবজ্র তন্ত্র সম্বন্ধে এবং সা-স্ক্যা বৌদ্ধবিহারে 'জিগ্স-মেদ-গ্রাগ্স-পা () প্রজ্ঞাপারমিতা ও অভিধর্ম সম্বন্ধে শিক্ষাদান করেন। জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কুড়ি বছর ধরে তিনি কালচক্র ও বিমলপ্রভা টীকাভাষ্য, বিনয়, মধ্যমক, প্রজ্ঞাপারমিতা, অভিধর্ম এবং গুর-ব্র্তাগ-সাম-গ্সুম () ও সেম্স-'গ্রেল-স্কোর-গ্সুম () নামক দুইটি তিব্বতী পুঁথি সম্বন্ধে অধ্যয়ন করেন। ‎কুন-স্পাংস-ছোস-গ্রাগ্স-দ্পাল-ব্জাং, ‎সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান, ‎ফ্যোগ্স-লাস-র্নাম-র্গ্যাল ও ‎জো-নাং-লো-ত্সা-বা-ব্লো-গ্রোস-দ্পাল নামক দোল-পো-পা-শেস-রাব-র্গ্যাল-ম্ত্শানের অন্যতম প্রধান শিষ্যদের নিকট তিনি কালচক্র ও বিমলপ্রভা টীকাভাষ্য, পরমার্থসেবা, সেকোদ্দেশ প্রভৃতি বিষয় সম্বন্ধে অধ্যয়ন করেন। আটান্ন বছর বয়সে তিনি স্তোদ-লুং-র্নাম-র্গ্যাল () বৌদ্ধবিহারের প্রধান নির্বাচিত হন ও এই বিহারে তিনি মৈত্রেয় বুদ্ধের একটি বিশালাকার স্বর্ণখচিত চিত্র নির্মাণ করান। তিনি এই বিহারে ও গুং-থাং বৌদ্ধবিহারে কালচক্র ও বিমলপ্রভা টীকাভাষ্য সম্বন্ধে শিক্ষাদান করেন।  তথ্যসূত্র  বিষয়শ্রেণী:১২৯৭-এ জন্ম বিষয়শ্রেণী:১৩৬৮-এ মৃত্যু বিষয়শ্রেণী:জোনাং বিষয়শ্রেণী:কালচক্র
গাজিয়াবাদ ( / গ়াজ়ীআবাদ) হচ্ছে ভারতের উত্তর প্রদেশে অবস্থিত একটি শহর। গাজিয়াবাদ রাস্তা এবং রেলপথ দ্বারা ভালভাবে সংযুক্ত, এটি উত্তর ভারতের জন্য একটি প্রধান রেল জংশন। নয়া দিল্লির পাশে অবস্থিত এবং উত্তর প্রদেশের প্রধান রুট হবার কারণে মাঝেমাঝে এটিকে উত্তর প্রদেশের প্রবেশদ্বার বলা হয়।   ইতিহাস  গাজিয়াবাদ শহরটি ১৭৪০ খ্রিস্টাব্দে গাজী-উদ-দীন দ্বারা প্রতিষ্ঠিত হয়েছিল, যিনি মুঘল সম্রাট মুহাম্মদ শাহ-এর দরবারে উজির হিসেবে দায়িত্ব পালন করেছিলেন এবং তার নিজের নাম অনুসারে এর নামকরণ করেছিলেন "গাজীউদ্দিননগর"। ১৮৬৪ সালে রেলপথ খোলার সাথে সাথে "গাজীউদ্দীননগর" নামটি তার বর্তমান রূপে সংক্ষিপ্ত করা হয়েছিল, যেমন "গাজিয়াবাদ"। মুঘল আমলে, গাজিয়াবাদে হিন্ডনের তীরগুলি মুঘল রাজপরিবারের জন্য একটি পিকনিক স্পট হিসাবে রয়ে গেছে।  তথ্যসূত্র   বহিঃসংযোগ    Ghaziabad District Administration    City Mayors Survey  Uttar Pradesh Assembly Elections  Ghaziabad Assembly Elections  Ghaziabad Traffic Police  Ghaziabad Online Portal  বিষয়শ্রেণী:গাজিয়াবাদ বিষয়শ্রেণী:উত্তরপ্রদেশের নগর বিষয়শ্রেণী:ভারতের মহানগর
হোয়াং হং-চিওল (জন্ম ২৭ ফেব্রুয়ারি ১৯৬৬) একজন দক্ষিণ কোরীয় স্প্রিন্টার। তিনি ১৯৮৮ গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।    তথ্যসূত্র   বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯০ এশিয়ান গেমসের পদক বিজয়ী বিষয়শ্রেণী:১৯৯০ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে রৌপ্যপদক বিজয়ী দক্ষিণ কোরীয় বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:দক্ষিণ কোরীয় অলিম্পিক মল্লক্রীড়াবিদ বিষয়শ্রেণী:দক্ষিণ কোরীয় পুরুষ স্প্রিন্টার বিষয়শ্রেণী:১৯৮৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:দক্ষিণ কোরীয় পুরুষ হার্ডলার
অক্সফোর্ডশায়ার গার্ডিয়ান গ্রুপ ইংল্যান্ডের অক্সফোর্ডশায়ারে ছয়টি মুক্ত পত্রিকার সংকলন বিতরণ করে। জুলাই ২০১১ সালে প্রতিষ্ঠিত পত্রিকার সংস্করণগুলি উইটনি ও কার্টারটন, অক্সফোর্ড সিটি, অ্যাবিংডন, ডিডকোট, ওয়ালিংফোর্ড এবং ওয়ান্টেজ এবং গ্রোভ থেকে প্রকাশিত হয়। Press Gazette: New free weekly paper launched in Oxford অক্সফোর্ডশায়ার গার্ডিয়ান দাবি করে যে, অক্সফোর্ডশায়ারে তাদেরই সর্বোচ্চ প্রচলনের রয়েছে।   [ উদ্ধৃতি প্রয়োজন ]  খবরের কাগজটি মে ২০১৮ এ বন্ধ হয়ে গেছে। Oxfordshire Guardian newspaper announces closure   আরো দেখুন    সাউথ অক্সফোর্ডশায়ার কুরিয়ার  অক্সফোর্ড জার্নাল   তথ্যসূত্র    বহিঃসংযোগ      বিষয়শ্রেণী:অক্সফোর্ডশায়ারের সংবাদপত্র বিষয়শ্রেণী:বিনামূল্যের সংবাদপত্র
আলমগীর হোসেন বাংলাদেশের কিশোরগঞ্জ জেলার রাজনীতিবিদ ও কিশোরগঞ্জ-৩ আসনের সাবেক সংসদ সদস্য।   প্রাথমিক জীবন  আলমগীর হোসেন কিশোরগঞ্জ জেলায় জন্মগ্রহণ করেন। তার স্ত্রী রাবেয়া আক্তার খানম। তার ছেলে শিবলু আলমগীর হোসেন।   রাজনৈতিক জীবন  আলমগীর হোসেন ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে কিশোরগঞ্জ-৩ আসন থেকে সংসদ সদস্য নির্বাচিত হন। তিনি মৃত্যুবরণ করেছেন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:মৃত্যুর সাল অনুপস্থিত বিষয়শ্রেণী:কিশোরগঞ্জ জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:চতুর্থ জাতীয় সংসদ সদস্য
অন্তহীন... অনিরুদ্ধ রায়চৌধুরী পরিচালিত ২০০৯ সালের বাংলা ভাষার ভারতীয় চলচ্চিত্র। এতে শ্রেষ্ঠাংশে অভিনয় করেন রাধিকা আপ্টে, রাহুল বসু, মিতা বশিষ্ঠ, অপর্ণা সেন, কল্যাণ রায় ও শর্মিলা ঠাকুর।  চলচ্চিত্রটি ২০১৯ সালের ২৩শে জানুয়ারি মুক্তি পায়। এটি ৫৬তম জাতীয় চলচ্চিত্র পুরস্কারে শ্রেষ্ঠ পূর্ণদৈর্ঘ্য চলচ্চিত্র-সহ চারটি বিভাগে পুরস্কৃত হয়।   অভিনয়শিল্পীদল   রাধিকা আপ্টে - বৃন্দা রায় মেনন  রাহুল বসু - অভিক চৌধুরী  বিশ্বজিৎ চক্রবর্তী - মিস্টার সাহা  বরুণ চন্দ - দিবাকর  কৌশিক গঙ্গোপাধ্যায় - মৃণ্ময়  রুদ্রনীল ঘোষ - তন্ময়  মিতা বশিষ্ঠ - মিসেস মেহরা  অপর্ণা সেন - পারমিতা "পারো"  কল্যাণ রায় - রঞ্জন  শর্মিলা ঠাকুর - অভিকের পিসী  শৌভিক কুন্দগ্রামী - মিস্টার মেহরা  কুণাল - মিস্টার মুখার্জি  শাস্বতী গুহঠাকুরতা - বৃন্দার মা  অরিন্দম শীল - সব্য  সঞ্জয় ভট্টাচার্য - ডক্টর সঞ্জয় ভট্টাচার্য  সুগত ঘোষ - সুগত ঘোষ  একবালি খান্না - একবালি খান্না  জয় রঞ্জন রাম - ডাক্তার জয় রঞ্জন রাম  সব্যসাচী সেন - ডাক্তার সব্যসাচী সেন  অন্যান্য অভিনয়শিল্পী  অনুশ্রী আচার্য  সুকন্যা ভট্টাচার্য  জয়শ্রী দাসগুপ্ত  রাজকুমার দত্ত  দিয়া গুহ  অপরাজিতা মজুমদার  সুদীপ মজুমদার  প্রদীপ রায়  সুভাষ সরকার   নির্মাণ  চলচ্চিত্রের চিত্রগ্রহণ হয় কলকাতায়। রাহুল বসু ও শর্মিলা ঠাকুর বিনা পারিশ্রমিকে কাজ করেন এবং সুরকার শান্তনু মৈত্র এই চলচ্চিত্রের সুরায়োজন করার জন্য তার পারিশ্রমিক কমান।   সঙ্গীত  চলচ্চিত্রটির সুর করেন শান্তনু মৈত্র। গীত লিখেন অনিন্দ্য চট্টোপাধ্যায় ও চন্দ্রিল ভট্টাচার্য এবং গানে কণ্ঠ দেন শান, বাবুল সুপ্রিয়, শ্রেয়া ঘোষাল, শ্রীকান্ত আচার্য, অন্তরা চৌধুরী ও প্রণব বিশ্বাস।   সমালোচকদের প্রতিক্রিয়া  দ্য টাইমস অব ইন্ডিয়া এক পর্যালোচনায় চলচ্চিত্রটিকে ৩/৫ রেটিং প্রদান করে এবং অনিরুদ্ধ রায়চৌধুরীর পরিচালনা, অভিক মুখোপাধ্যায়ের চিত্রগ্রহণ, অভিনয়শিল্পীদের দুর্দান্ত অভিনয় ও শান্তনু মৈত্রের সঙ্গীতের প্রশংসা করে। ফিল্ম কম্প্যানিয়ন-এর স্নেহা ব্যানার্জি লিখেন, "মানুষের পছন্দ যেমন আলোকচিত্র, মেঘমালা বা মানুষের সম্পর্কের মধ্যে আপস করার প্রতীক্ষা নিয়ে স্তুপীকৃত কথোপকথের উপর এই চলচ্চিত্রটির শৈল্পিকতা নিহিত। এর সাথে যুক্ত হয়েছে শান্তনু মৈত্রের অসাধারণ সঙ্গীত, যা চরিত্র ও গল্পকে বিরামহীনভাবে এক সুতোয় গেঁথে রাখে।"   পুরস্কার  ৫৬তম জাতীয় চলচ্চিত্র পুরস্কার  শ্রেষ্ঠ পূর্ণদৈর্ঘ্য চলচ্চিত্র - অন্তহীন...  শ্রেষ্ঠ চিত্রগ্রহণ - অভিক মুখোপাধ্যায়  শ্রেষ্ঠ গীত - "ফেরারী মন..." গানের জন্য অনিন্দ্য চট্টোপাধ্যায় ও চন্দ্রিল ভট্টাচার্য  শ্রেষ্ঠ নারী নেপথ্য কণ্ঠশিল্পী - "ফেরারী মন..." গানের জন্য শ্রেয়া ঘোষাল   তথ্যসূত্র    বহিঃসংযোগ       বিষয়শ্রেণী:২০০৯-এর চলচ্চিত্র বিষয়শ্রেণী:২০০৯-এর নাট্য চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:অনিরুদ্ধ রায়চৌধুরী পরিচালিত চলচ্চিত্র বিষয়শ্রেণী:শান্তনু মৈত্র সুরারোপিত চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
নমো ওম বিষ্ণুপাদ পরমহংস পরিব্রাজক আচার্য  শ্রী শ্রীমৎ জয়পতাকা স্বামী ( IAST: Jaya-patākā Svāmī ); জন্ম ৯ই এপ্রিল, ১৯৪৯) একজন বৈষ্ণব স্বামী  এবং ইন্টারন্যাশনাল সোসাইটি ফর কৃষ্ণ কনসাসনেস (ইসকন) এর একজন ধর্মীয় নেতা।  তিনি এসি ভক্তিবেদান্ত স্বামী প্রভুপাদের একজন প্রবীণ শিষ্য ।  ২০০৪ সালে তিনি ছিলেন একজন দীক্ষিত আধ্যাত্মিক গুরু, ( ইসকন গুরু ),  একজন গভর্নিং বডি কমিশনের (জিবিসি) সদস্য,  এবং ভক্তিবেদান্ত বুক ট্রাস্টের (বিবিটি ) একজন বিভাগীয় ট্রাস্টি। তিনি হরে কৃষ্ণ আন্দোলনের অন্যতম প্রবীণ সন্ন্যাসী।   প্রারম্ভিক বছর  জয়পতাকা স্বামী ১৯৪৯ সনের ৯ই এপ্রিল (রাম নবমী পরবর্তী একাদশী তিথিতে) আমেরিকার উইস্কনসিনের মিলওয়াকিতে জন হুবার্ট ও লরেইন এ্যার্ডম্যানের পুত্ররূপে জন্মগ্রহণ করেন। তাঁর নাম ছিল জন গর্ডন এ্যার্ডম্যান। তাঁর পিতামহ বিশাল একটি রংয়ের কারখানার মালিক ছিলেন।  তিনি ব্রাউন ইউনিভার্সিটিতে পড়েন । সেখানে নবীন ছাত্র হিসেবে আমন্ত্রিত এক বক্তৃতায় বুদ্ধদেবের জীবনীর উপর আলোচনায় তিনি এমনই আকৃষ্ট হন, যে তিনি একজন পারমার্থিক গুরুর অন্বেষণ শুরু করেন।   সন্ন্যাস দীক্ষা  একদিন আন্তর্জাতিক কৃষ্ণভাবনামৃত সংঘের প্রতিষ্ঠাতা আচার্য, কৃষ্ণকৃপাশ্রীমূর্তি এ. সি. ভক্তিবেদান্ত স্বামী প্রভুপাদের শিষ্যদেরকে পার্কে কীর্তন ও ব্যাক টু গডহেড পত্রিকা বিতরণ করতে দেখলেন এবং কপালে অঙ্কিত তিলক দেখে বিস্মিত হন । তাদের তিনি ভুলতে পারেন না পরে কৌতূহলী হয়ে মনে মনে খুঁজতে থাকেন। বহুদিন পর তিনি সানফ্রানসিস্কোতে রথযাত্রার প্রস্তুতি চলাকালে ইসকন কেন্দ্রটির ঠিকানা খুঁজে পান। তিনি যেখানে শ্রীমান জয়ানন্দ প্রভুর সংস্পর্শে আসেন এবং শ্রীল প্রভুপাদের দর্শন লাভ করেন।  ইসকনের সংস্পর্শে আসার দুই মাসের মধ্যে শ্রীল জয়পতাকা স্বামী মহারাজ ইসকনের আদর্শে নিজেকে উৎসর্গ করার সিদ্ধান্ত নেন। ১৯৬৮ সালে কানাডার মন্ট্রিয়েলে জন গর্ডন প্রথম দীক্ষা প্রাপ্ত হন এবং তাঁর নাম হয় জয়পতাকা দাস ব্রহ্মচারী। অতি শীঘ্রই নিউইয়র্কে তিনি দ্বিতীয় দীক্ষায় ও গ্রহণ করেন।১৯৭০ সালে কলকাতায় রাধাষ্টমীর পুণ্য তিথিতে শ্রীল প্রভুপাদ অগ্নিযজ্ঞানুষ্ঠান মাধ্যমে সন্ন্যাস দীক্ষা প্রদান করেন এবং জয়পতাকা দাস থেকে জয়পতাকা স্বামী নামে পরিচিতি লাভ করেন।   ভারতের নাগরিকত্ব লাভ  ১৯৭৮ সালের পশ্চিমবঙ্গের প্রলয়ঙ্কারি বন্যার দিনগুলিতে শ্রীল জয়পতাকা স্বামী মহারাজ জীবনের ঝুঁকি নিয়ে ক্ষতিগ্রস্তদের সাহায্যে সহযোগিতায় এগিয়ে আসেন। তাঁর এই অবদান ও অন্যান্য নিঃস্বার্থ সেবার কথা স্মরণ করে কৃতজ্ঞতাস্বরূপ প্রায় ১০ হাজার গ্রামবাসী জয়পতাকা স্বামীর ভারতীয় নাগরিকত্বের জন্যে কেন্দ্রীয় সরকারের নিকট এক আবেদনে স্বাক্ষর করেন। এজন্য  ১৯৭৮ সালে কেন্দ্রীয় স্বরাষ্ট্র মন্ত্রণালয় তাঁর নাগরিকত্বের অনুমোদন প্রদান করে।  তথ্যসূত্র   বহিঃসংযোগ  জয়পতাকা স্বামী অফিসিয়াল ওয়েবসাইট জয়পতাকা স্বামী অফিসিয়াল ফেসবুক পেজ  বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:হিন্দু ধর্মসংস্কারক বিষয়শ্রেণী:কৃষ্ণ ভক্ত বিষয়শ্রেণী:২০শ শতাব্দীর হিন্দু ধর্মগুরু বিষয়শ্রেণী:২১শ শতাব্দীর হিন্দু ধর্মগুরু বিষয়শ্রেণী:হিন্দুধর্মে ধর্মান্তরিত বিষয়শ্রেণী:ভারতীয় হিন্দু সন্ন্যাসী বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী
সিউল বিশ্বকাপ স্টেডিয়াম () , সঙ্গম স্টেডিয়াম নামেও পরিচিত, এটি একটি স্টেডিয়াম যা বেশিরভাগ অ্যাসোসিয়েশন ফুটবল ম্যাচের জন্য ব্যবহৃত হয়। ভেন্যুটি ২৪০, বিশ্বকাপ-রো, ম্যাপো-গু, সিউল, দক্ষিণ কোরিয়াতে অবস্থিত। এটি ২০০২ ফিফা বিশ্বকাপের জন্য নির্মিত হয়েছিল এবং ১০ নভেম্বর ২০০১ এ খোলা হয়েছিল। এটি বর্তমানে সিউল অলিম্পিক স্টেডিয়ামের পরে দক্ষিণ কোরিয়ার দ্বিতীয় বৃহত্তম স্টেডিয়াম এবং এশিয়ার ২য় বৃহত্তম আয়তাকার স্টেডিয়াম। এটি একটি ঐতিহ্যবাহী কোরিয়ান ঘুড়ির চিত্র উপস্থাপন করার জন্য ডিজাইন করা হয়েছিল।"Seoul World Cup Stadium Tour Guide"  Seoul Tourism Organization. স্টেডিয়ামের ধারণক্ষমতা ৬৬,৭০৪ আসন, যার মধ্যে ভিআইপির জন্য ৮১৬টি আসন, প্রেসের জন্য ৭৫৪টি আসন এবং ৭৫টি ব্যক্তিগত স্কাই বক্স কক্ষ রয়েছে, যার প্রতিটিতে ১২ থেকে ২৯ জনের ধারণক্ষমতা রয়েছে। টেবিল আসন স্থাপনের কারণে, ২০১৪ সালের ফেব্রুয়ারিতে ক্ষমতা ৬৬,৮০৬ আসন থেকে ৬৬,৭০৪ আসনে হ্রাস পায়। বিশ্বকাপের পর থেকে এটি সিউল মেট্রোপলিটন ফ্যাসিলিটিজ ম্যানেজমেন্ট কর্পোরেশন (এসএমএফএমসি) দ্বারা পরিচালিত হয়।"Stadium Introduction at Seoul Metropolitan Facilities Management Corporation"  SMFMC. এফসি সিউল ২০০৪ সালে সিউল বিশ্বকাপ স্টেডিয়ামে চলে আসে।   ডিজাইন   সিউল বিশ্বকাপ স্টেডিয়াম, এশিয়ার ২য় বৃহত্তম ফুটবল-নির্দিষ্ট স্টেডিয়াম, গর্বের সাথে এর কোরিয়ান শিকড় প্রদর্শন করে। ছাদের একটি ঐতিহ্যবাহী কোরিয়ান ঘুড়ির মতো অনন্য আকৃতি রয়েছে, এটি ৫০ মিটার উঁচু, ১৬টি মাস্ট দ্বারা সমর্থিত এবং স্টেডিয়ামের ৯০% আসন জুড়ে। ফাইবারগ্লাস ফ্যাব্রিক এবং পলিকার্বোনেট গ্ল্যাজিং দিয়ে পরিহিত এটি দেখতে মনে হয় যেন এটি হানজি - ঐতিহ্যবাহী কোরিয়ান কাগজ দিয়ে তৈরি। রাতের বেলায়, আলোকসজ্জা স্টেডিয়ামটিকে একটি উষ্ণ, নরম আলোয় স্নান করে, অনেকটা ঐতিহ্যগত কোরিয়ান ল্যাম্পের কাগজের মধ্য দিয়ে জ্বলতে থাকা আলোর মতো।"Design of Seoul World Cup Stadium"  Visit Korea   ভাড়াটে    ২০০১ সাল থেকে কোরিয়া প্রজাতন্ত্র জাতীয় ফুটবল দলের হোম ভেন্যু হিসেবে ব্যবহার হচ্ছে।  ২০০৪ সাল থেকে কে লিগ ১- এর ক্লাব এফসি সিউলের হোম ভেন্যু হিসেবে ব্যবহার হচ্ছে।"Seoul World Cup Stadium page"  FC Seoul.   আরও দেখুন  ডংডেমুন স্টেডিয়াম হিওচাং স্টেডিয়াম মোকডং স্টেডিয়াম সিউল অলিম্পিক স্টেডিয়াম  তথ্যসূত্র  বহিঃসংযোগ   সিউল বিশ্বকাপ স্টেডিয়াম অফিসিয়াল ওয়েবসাইট     সিউল বিশ্বকাপ স্টেডিয়াম অফিসিয়াল ওয়েবসাইট  বিষয়শ্রেণী:দক্ষিণ কোরিয়ার ফুটবল মাঠ বিষয়শ্রেণী:২০০২ ফিফা বিশ্বকাপের দক্ষিণ কোরিয়ার স্টেডিয়াম বিষয়শ্রেণী:ফিফা বিশ্বকাপের উদ্বোধনী ম্যাচ অনুষ্ঠিত স্টেডিয়াম বিষয়শ্রেণী:দক্ষিণ কোরিয়া জাতীয় ফুটবল দল এস৩ বিষয়শ্রেণী:দক্ষিণ কোরিয়ার রাগবি ইউনিয়ন বিষয়শ্রেণী:সিউলের ক্রীড়া মাঠ বিষয়শ্রেণী:মাপো জেলার ভবন ও স্থাপনা বিষয়শ্রেণী:২০০১-এ সম্পন্ন ক্রীড়া মাঠ বিষয়শ্রেণী:২০০১-এ দক্ষিণ কোরিয়ায় প্রতিষ্ঠিত বিষয়শ্রেণী:দক্ষিণ কোরিয়ার ইস্পোর্টস ভেন্যু বিষয়শ্রেণী:কে লিগ ১ স্টেডিয়াম
thumb|পেদ্রো পারাগেস (১৯২৯) পেদ্রো পারাগেস দিয়েগো মাদ্রাজো (জন্ম:ডিসেম্বর ১৮৮৩) ছিলেন একজন সাবেক রিয়াল মাদ্রিদ ফুটবল ক্লাব সভাপতি।Pedro Parages  Real Madrid C.F. Retrieved 12 February 2010.  তিনি খেলোয়াড় হিসেবেও রিয়াল মাদ্রিদে খেলেছেন।তিনি ১৯২৪ গ্রীষ্মকালীন অলিম্পিকে স্পেন জাতীয় ফুটবল দলের প্রতিনিধিত্ব করেন।  অর্জন খেলোয়াড় হিসেবে রিয়াল মাদ্রিদ কোপা দেল রে: ১৯০৫, ১৯০৬, ১৯০৭, ১৯০৮ আঞ্চলিক চ্যাম্পিয়নশিপ: ১৯০২–০৩, ১৯০৪–০৫, ১৯০৫–০৬, ১৯০৭–০৮  তথ্যসূত্র  বহিঃসংযোগ  Leyendablanca  Futbol Sportec        বিষয়শ্রেণী:রিয়াল মাদ্রিদ ফুটবল ক্লাবের সভাপতি বিষয়শ্রেণী:১৮৮৩-এ জন্ম বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:মাদ্রিদের ব্যক্তি বিষয়শ্রেণী:১৯৫০-এ মৃত্যু বিষয়শ্রেণী:ফুটবল ফরোয়ার্ড বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:মাদ্রিদের ফুটবলার